विक्रमादित्य सिंह का हलका, पिता भी यहीं से विधायक रहे; सड़क तक नहीं, ट्रॉली से आता-जाता सामान
Himachal Pradesh News  . Follow Himachal Pradesh   PWD Minister Vikramaditya Singh News  Update with Dainik Bhaskar (दैनिक भास्कर) हिमाचल की राजधानी शिमला से सटा एक गांव आज भी ऐसा है, जहां अभी तक सड़क नहीं पहुंच पाई। ऐसे में अणु शील गांव के लोगों को नजदीकी शहरी क्षेत्र सुन्नी तक पहुंचने के लिए भी एक घंटे का पैदल सफर करना पड़ता है।
हिमाचल प्रदेश की राजधानी शिमला से सटा एक गांव आज भी ऐसा है, जहां अभी तक सड़क नहीं पहुंच पाई है। ऐसे में अणु शील गांव के लोगों को नजदीकी शहरी क्षेत्र सुन्नी तक पहुंचने के लिए भी एक घंटे का पैदल सफर करना पड़ता है।
यही नहीं ग्रामीणों को अपने घरों तक कोई भी सामान लाने व ले जाने के लिए स्पेन ट्राॅली का सहारा लेना पड़ता है। तारों पर झूलती इस व्यवस्था के जरिए ही लोग अपने कृषि उत्पाद मंडी तक ले जा पाते हैं।
हाई प्रोफाइल हलके की मजबूरी
सबसे बड़ी विडंबना तो यह है कि गांव अणु शील हाई प्रोफाइल हलके में आता है, लेकिन सुविधाओं की नजर में यह इलाका आज भी अत्यंत पिछड़ा हुआ है। अणु शील गांव शिमला ग्रामीण विधानसभा क्षेत्र में आता है।
इस हलके से मौजूदा समय में PWD मंत्री विक्रमादित्य सिंह दूसरी बार विधायक बने हैं। इससे पहले मुख्यमंत्री रहे स्व. वीरभद्र सिंह भी यहीं से जीतकर विधानसभा पहुंचते रहे। बावजूद इसके गांव में सड़क सुविधा न पहुंच पाना अपने आप में बड़ा सवाल है।
स्पेन ट्रॉली में ही आता जाता सामान
अणु शील गांव के लिए स्पेन ट्रॉली में ही सामान आता है। बीच में अगर सामान नीचे गिर जाए तो यह बर्बाद हो जाता है। लोग इसमें सफर करने से भी डरते हैं। क्योंकि स्पेन ट्रॉली की तार काफी कमजोर हैं। इसके टूटने का खतरा रहता है।
फॉरेस्ट क्लियरेंस नहीं मिली 
बाग से अणु शील तक का सड़क सर्वे PWD के माध्यम से पूरा तो कर लिया गया था, लेकिन फॉरेस्ट क्लियरलेंस अभी तक नहीं मिली है। इसी तरह दूसरे गांव दूदलीघाटी से अणु शील तक सड़क बनाने के लिए सभी तरह की क्लियरलेंस मिल गई हैं, लेकिन अभी तक बजट नहीं मिला।
हमारा भविष्य अधर में: सुरेंद्र कुमार 
अणु शील गांव के निवासी सुरेंद्र कुमार का कहना है कि हमारा भविष्य अधर में लटका हुआ है। सड़क सुविधा नहीं होने से हमें दिक्कतें आ रही हैं। एक घंटा पैदल चलना पड़ता है। सरकार हमें सड़क बनाने में मदद करें। उनका कहना है कि आने वाले दिनों में वे सरकार को ज्ञापन सौंपेंगे।
मैं सड़क बनाने के लिए बजट का प्रावधान करूंगा: मंत्री 
हिमाचल सरकार के PWD मंत्री विक्रमादित्य सिंह का कहना है कि मैं अणु शील गांव के लिए सड़क बनाने के लिए हर संभव प्रयास कर रहा हूं। लोगों को यहां दिक्कतें हो रही हैं। मैं जल्द ही इसके लिए बजट का प्रावधान करूंगा। फॉरेस्ट क्लियरलेंस भी जल्दी मिल जाएगी।